Sang pepadhang sejati (Gusti Yesus kristus) pancen sampun rawuh ing donya lan ugi nuweni manungsa. Emanipun, taksih kathah manungsa ingkang nganggep bilih nampeni Gusti Yesus minangka Gusti lan Juruwilujeng punika dereng dados kabetahan samangke. “Penyakit” materialistis, materi (raja brana) dados prekawis ingkang sanget wigati, punika taksih kathah dipun alami ing gesanging manungsa. Manungsa purun nindakaken punapa kemawon, paring pengorbanan, inggih namung kangge pikantuk materi. Tiyang saged nilar pangibadahipun inggih kangge ngudi materi (band.waosan 2). Ingkang langkung ekstrim, tiyang purun nilar Gusti Yesus supados nampi materi, kalenggahan lan sanesipun. Kathah manungsa ingkang sadhar, kangge punapa gadhah materi, donya brana ingkang kathah nanging wusananipun boten wilujeng? Punapa tiyang kalawau saged menikmati? Pramila, saestu wigati lan dados cepengan kita bilih Sang Pepadhang punika ingkang utawi ing gesang kita. Sampun ngantos kita “nglengseraken” Panjenenganipun saking gesang kita awit saking kepengin ngudi materi utawi sanesipun. Kosokwangsulipun, sumangga kita sami ngudi supados tansah saged gesang ing salebeting pepadhangipun Sang Kristus, awit inggih ing